Broj:

Sarajevo, 4. 4. 2024. godine

Na osnovu čl. 64. stav 1. tačka b., 70. stavovi 1., 3. i 6. Zakona o javnim nabavkama (“Službeni glasnik BiH» br. 39/14 i 59/22), člana i 115. Statuta Univerziteta u Sarajevu, br. 01-14-35/23 od 26.07.2023. godine, Odluke Upravnog odbora o usvajanju Plana javnih nabavki Integrisanog Univerziteta u Sarajevu za 2024. godinu - br: 02-2-23/24 od 30.01.2024. godine, te na preporuku Komisije za javne nabavke broj: 01-259-6/24 od 01.04.2024. godine dekanica Fakulteta donosi

**O D L U K U**

**o izboru najpovoljnijeg ponuđača u postupku javne nabavke:**

**„****izrada procjene ugroženosti od požara i plana zaštite od požara sa planom evakuacije“**

**Član 1.**

Prihvata se preporuka Komisije za javnu nabavke, broj:01-259-6/24 od 01.04.2024. godine, te se ugovor u postupku javne nabavke koji provodi ugovorni organ Univerzitet u Sarajevu-Pravni fakultet: **„izrada procjene ugroženosti od požara i plana zaštite od požara sa planom evakuacije“**,dodjeljuje se ponuđaču:

**"VATROSISTEMI d.o.o. Sarajevo“,** čija cijena ponude iznosi: **2.395,00 KM bez PDV-a** a u skladu sa ponudom ponuđača broj: 24-0100-000771 , broj postupka: 29339-7-2-8-3-16/24 te provedenom e-aukcijom od 01.04.2024. godine, utvrđena kao najbolje ocijenjenom.

**Član 2.**

Prijedlog ugovora o nabavci dostavit će se na potpis izabranom ponuđaču **VATROSISTEMI d.o.o. Sarajevo“**, po proteku roka za žalbu, računajući od dana od kada su svi ponuđači obaviješteni o izboru najpovoljnije ponude.

**Član 3.**

Izabrani ponuđač je dužan dostaviti originale ili ovjerene fotokopije dokumenata iz člana 45. Zakona o javnim nabavkama, a u skladu sa uslovima iz tenderske dokumentacije.

**Član 4.**

Za izvršenje ove odluke zadužuju se i ovlašćuju stručne službe Univerziteta u Sarajevu – Pravnog fakulteta.

**Član 5.**

Ova odluka objavit će se na web-stranici Univerziteta u Sarajevu-Pravnog fakulteta, istovremeno s upućivanjem ponuđačima koji su učestvovali u postupku javne nabavke, u skladu sa članom 70. stav (6) Zakona o javnim nabavkama.

**Član 6.**

Ova odluka stupa na snagu danom donošenja, i dostavlja se svim ponuđačima koji su učestvovali u postupku javne nabavke, u skladu sa članom 71. stav (2) Zakona o javnimnabavkama.

***O b r a z l o ž e nj e***

Postupak javne nabavke pokrenut je Odlukom o pokretanju postupka javne nabavke izrada procjene ugroženosti od požara i plana zaštite od požara sa planom evakuacije, broj: 01-259/24 od 21.02.2024. godine

Javna nabavka je provedena putem konkurentskog zahtjeva za dostavu ponuda. Procijenjena vrijednost javne nabavke bez PDV-a je: 6.000,00 KM.

Obavještenje o nabavci broj: 29339-7-2-8-3-16/24, objavljeno je na Portalu javnih nabavki dana 08.03.2023. godine, sažetak obavještenja o nabavci objavljen je putem „Sl. glasnik BiH“.

Komisija za javne nabavke imenovana je Odlukom broj:01-1732/21 od 13.10.2021. godine.

Komisija za javne nabavke dostavila je Dekanici fakulteta, dana 01.04.2024.godine Zapisnik o pregledu i ocjeni ponuda broj: 01-259-5/24 od 20.03.2024. godine sa Preporukom o izboru najpovoljnijeg ponuđača broj: 01-259-6/24 od 01.04.2024. godine, u postupku javne nabavke usluge izradeprocjene ugroženosti od požara i plana zaštite od požara sa planom evakuacije, a na osnovu kojih je i donešena ova odluka.

U predmetnom postupku je utvrđeno da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

- da je ukupan broj pristiglih ponuda 7 (sedam);

- da je blagovremeno zaprimljeno 7 (sedam) ponuda.

- da su ponude od 6 (šest) ponuđača prihvatljive, i to: INSTITUT ZA SIGURNOST I OKOLIŠ d.o.o. Tuzla, FIRING d.o.o. Visoko, TQM d.o.o. Lukavac, PROVING d.o.o. Sarajevo, IRC d.o.o. Istočno Sarajevo, VATROSISTEMI d.o.o. Sarajevo.

- da je jedna ponuda nepravilna i to DSC d.o.o. Sarajevo

Naime, Komisija je utvrdila da je ponuda ponuđača DSC d.o.o. Sarajevo, broj: 2067/24, nepravilna odnosno nepotpuna i ne ispunjava zahtjeve iz tenderske dokumentacije iz razloga što stranice ponude nisu numerisane na način propisan Zakonom i Tenderskim dokumentom, te se kao takva i odbacuje.

Naime, članom 58. stav 2. Zakona o javnim nabavkama BiH, kojim se uređuje sadržaj ponude, propisano je slijedeće:

„Ponuda mora biti čvrsto uvezana i sve strane ponude numerisane (izuzev dokaza o garanciji iz stava (1) tačke b) ovog člana, te štampane literature, brošura, kataloga i sl.)“.

Članom, 15.2 Tenderskog dokumenta je između ostalog utvrđeno:

„Sve strane ponude moraju biti numerirane na način da je vidljiv redni broj stranice ili lista. Ako ponuda sadrži štampanu literaturu, brošure, kataloge i sl. koji imaju izvorno numerirane brojeve, onda se ti dijelovi ponude ne moraju numerirati dodatno“.

Obzirom da navedeni ponuđač nije izvršio numeraciju ponude (osim u jednom dijelu – obrazac za cijenu ponude) njegova ponuda se odbacuje u skladu sa članom 68. stav 4. tačka i. ZJN.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalifikovanosti ponuđača te ocjenu prispjelih ponuda, u skladu sa kriterijima iz tenderske dokumentacije.

U postupku ocjene provedenog postupka, Dekanica nije našla razloge nepravilnosti niti propuste u radu, koji bi eventualno bili osnov za neprihvatanje preporuke Komisije za javne nabavku.

Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog najniže cijene.

**U skladu sa navedenim, utvrđena je rang lista ponuđača kako slijedi:**

|  |  |  |
| --- | --- | --- |
| **Redni br. rang listi**  | **Naziv ponuđača** | **Konačna cijena u KM bez PDV-a**  |
|  | VATROSISTEMI d.o.o. Sarajevo  | 2.935,00 |

**Izabrani ponuđač je izabran primjenjujući kriterij najniže cijene.**

Iz gore navedenih razloga, primjenom člana 64. stav (1) tačka b) najniža cijena Zakona o javnim nabavkama, odlučeno je kao u članu 1. ove odluke.

**POUKA O PRAVNOM LIJEKU**

Protiv ove odluke može se izjaviti žalba u roku od 5 (pet) dana od dana prijema odluke.

Žalba se podnosi u pisanoj formi Uredu za razmatranje žalbi, u dovoljnom broju primjeraka koji ne može biti manji od tri, a putem Ugovornog/prvostepenog organa.

**D E K A N I C A**

 **Prof. dr. Zinka Grbo**

DOSTAVITI:

 - ponuđačima

 - web Fakulteta

* arhiva

Akt obradio/la:   Haris Starhonić, BA prava, viši stručni saradnik za pravne i personalne poslove

Akt kontrolisao/la: dr. sci. Vesna Lazić Buljan , sekretar Fakulteta

Akt odobrio/la: prof. dr. Zinka Grbo, dekanica

Sekretar Univerziteta u Sarajevu-Pravnog fakulteta potvrđuje da je prijedlog Odluke u skladu sa zakonskim i podzakonskim propisima koji su na snazi, te da je Dekan Univerziteta u Sarajevu-Pravnog fakulteta nadležan za donošenje odluke shodno članu 71. Zakona o visokom obrazovanju („Službene novine Kantona Sarajevo“, broj 36/22).